שיחה:אנדרטאות לזכר החייל המצרי

message: צריך לשנות את השם ל"אנדרטאות לזכר החייל המצרי (1948)" להבדיל מאנדרטאות לזכר חיילים מצרים בצבאו של אלנבי שכבשו את ארץ ישראל במלחמת העולם הראשונה. Commonweath - שיחה 06:22, 16 ביוני 2013 (IDT)
replies: text: כשיהיו ערכים על האנדרטאות האחרות (שאותן איני מכירה) יהיה מקום לשנות את שם הערך. האם אתה מתכוון לכתוב ערכים בנושא? מה שמפתיע שרק נרשמת לויקיפדיה וזו העריכה הראשונה והיחידה שלך עד כה. ברור לי שאינך עורך חדש. חנה Hanay • שיחה • מיזם אוניברסיטת חיפה יצא לדרך 08:33, 16 ביוני 2013 (IDT)
replies: text: :תודה רבה על קבלת הפנים המחודשת. את יוצאת מנקודת הנחה שאני מנסה להעמיד פני עורך חדש. מדוע? מדוע לא להניח כוונה טובה? Commonweath - שיחה 09:44, 16 ביוני 2013 (IDT)
replies: text: ::ראשית עניתי עניינית לשאלתך, אתה לא ענית לשאלתי האם בכוונתך לכתוב ערכים על האנדרטאות האחרות. כתבת "קבלת פנים מחודשת", מכאן שכבר ערכת בעבר,  . לא הנחתי שום כוונות, ציינתי את העובדה שאינך עורך חדש, כי זה ברור מתוך התגובה שלך. אם תכתוב ערך בנושא, אז יש טעם לשנות, אם לא תכתוב איני רואה סיבה לסבך את שם הערך. כתבת באופן כללי אנדרטאות אחרות ולא פירטת היכן יש אנדרטאות על חיילים מצריים ממלחמת העולם הראשונה. חנה Hanay • שיחה • מיזם אוניברסיטת חיפה יצא לדרך 10:04, 16 ביוני 2013 (IDT)
replies: text: :::איני יודע אם אכתוב או לא. מה תכליתו של המשפט: "מה שמפתיע שרק נרשמת לויקיפדיה וזו העריכה הראשונה והיחידה שלך עד כה. ברור לי שאינך עורך חדש". האם זוהי דרכה של הויקיפדיה להגיד ברוך הבא לעורכים אנונימיים? Commonweath - שיחה 10:52, 16 ביוני 2013 (IDT)
thread_title: אנדרטאות לזכר החייל המצרי (1948)

message: "במקביל הוקמו שתי אנדרטאות בצפון סיני לזכר חיילים ישראלים".
האם בטוח שהוקמו במקביל שתי אנדרטאות (בנוסף על הקיימות)? מהערכים אנדרטת העשרה וגשר עד הלום עולה שהסיבה להקמת האנדרטאות המצריות היא שמירה על אנדרטאות ישראליות קיימות. נויקלן 23:46, 13 בנובמבר 2013 (IST)
replies: text: זה מה שכתוב במדויק בשילוט במקום, ראה תמונה בויקישיתוף. חנה Hanay • שיחה • מיזם אוניברסיטת חיפה ממשיך 10:57, 14 בנובמבר 2013 (IST)
replies: text: :הייתי מנסה לשאול את הגורם האחראי על השילוט, אך באופן (לא) מפתיע אין על השילוט כל רמז לזהות הכותבים.

text: :אחרי עיון בנוסח הסכם השלום שבאתר הכנסת (נספח 1, סעיף 8 - "כיבוד מצבות זכרון לחללי מלחמה") זה עדיין נראה לי חשוד. בהסכם נכתב:
replies: text: ::"כל צד מתחייב לשמור במצב טוב את מצבות הזכרון לחללי מלחמה שהוקמו לזכר חייליו של הצד האחר, כלומר, אלה שהוקמו על ידי ישראל בסיני, ואלה שיוקמו על ידי מצרים בישראל, ויתירו גישה למצבות זכרון אלו" (הדגשה שלי).

text: :אני מתקשה להאמין שאחרי החתימה על נוסח שהתייחס במפורש למה שקיים ולמה שיבנה, הלכו והקימו אנדרטאות נוספות בסיני. לא אתפלא אם נפלה בשלט טעות. הייתי שקט יותר עם מקור שמציין בפירוש באיזה אנדרטאות מדובר ואת מועד הקמתן, אך בהיעדרו, ובהינתן תוכן השילוט, נראה לי שנסתפק בהעלאת הסוגיה כאן (בתקווה שבעתיד תגיע התשובה). נויקלן 23:11, 14 בנובמבר 2013 (IST)
replies: text: ::הגעתי לערך במהלך הקריאה בספר הנצחה וזכרון מאת אילנה שמיר ועמדתי לשנות את מה שהיה נראה לי כטעות ברורה. טוב שנכנסתי לכאן וראיתי את הדיון, לדעתי נויקלן צודק וכן נראה די בבירור גם מהספר. דוידוד • שיחה • ט' באדר ב' ה'תשע"ד • 23:32, 10 במרץ 2014 (IST)
replies: text: :::באיזה עמודים אתה מסתכל? אני אנסה לעיין בספר מחר. נויקלן 23:43, 10 במרץ 2014 (IST)
replies: text: ::::106-107 ו113. אני לא חושב שיש דרך אחרת לפרש את העניין. אולי כוונת מי שכתב את השלט במילה "מקביל" הייתה שיש הקבלה בין האנדרטאות שלנו אצלם ושלהם אצלנו... דוידוד • שיחה • ט' באדר ב' ה'תשע"ד • 00:08, 11 במרץ 2014 (IST)
replies: text: :::::תודה. אני חושב כמוך.

text: :::::אגב, ראה הערת שוליים 45 במאמר הבא, שנסמכת כולה או חלקה על שמיר, גלעד, עמ' 560-556:

text: :::::* נעמי מאירי-דן ושמוליק מאירי, ‏בין ניצחון לחורבן: הנצחת מלחמת ששת הימים בצפון סיני ובנגב המערבי, או – אנדרטות: שרידים מקודשים, עלייה לרגל ונרטיב משתנה, ישראל 13 (אביב תשס"ח 2008), 109–134.

text: :::::לפי ההערה יש בסיני 3 אנדרטאות מתוך 4 שהיו: אנדרטת העשרה, אנדרטה לעודד ארז ואשר בן–דוד בין ביר תמדה וביר חסנה וגלעד לזכר יאיר תל–צור ונחמן לוין במעבר שהירה. הרביעית שאינה עוד היא אנדרטת אוגדת הפלדה, שנהרסה ונבנתה מחדש (תוך כדי שינוי מוחלט של משמעותה המקורית) בשטח ישראל. התחלתי בזמנו לברר את הסיפור של השתיים הנוספות האלה, לא זוכר כבר אם מצאתי משהו או לא. אנסה לבדוק בשנית. גם לגבי השתיים האלה אני ספקן (הנצחת יחידים בסמוך לשדה הקרב היא לא מעשה מדינתי והיא נערכת לרוב בסמוך למועד הנפילה). נויקלן 00:45, 11 במרץ 2014 (IST)
replies: text: ::::::באמת מוזר, שמיר גם כותבת במפורש (עמ' 113) שהמצרים לא הסכימו להשאיר אנדרטאות ללוחמים יחידים. מאידך, שמיר מזכירה מספר פעמים שיש שתי אנדרטאות שנשארו בסיני אבל לא מצאתי התייחסות שלה לאנדרטה הנוספת חוץ מאנדרטת העשרה.

text: ::::::אגב, שים לב להערה 46, לא כתוב שנשארו 3 מתוך ארבע. נותרו 3 מתוך הרבה... לילה טוב. דוידוד • שיחה • ט' באדר ב' ה'תשע"ד • 00:57, 11 במרץ 2014 (IST)
replies: text: :::::::כמובן :) הכוונה הייתה ל-4 שלא התכוונו להעבירן. מסתבר שאני מסודר יותר ממה שחשבתי, העמוד אפילו היה מסומן:

text: :::::::הגלעד במעבר שהירה: לפי תמר חכמי, הערך "מעבר שהירה", בתוך: אריה יצחקי (עורך), מדריך ישראל, כרך סיני וחבל עזה, ירושלים: משרד הביטחון ההוצא לאור ובית הוצאה כתר 1979, ע' 221: "אחרי מלחמת ששת הימים עלה כאן ג'יפ של יחידת סיור מהצנחנים על מוקש, וכתוצאה מכך נהרגו נחמן לוין ומפקד היחידה, יאיר תל צור. לזכרם הוקם גלעד במקום". כלומר כבר ב-79 הייתה שם האנדרטה. ראה גם : "כושי רימון הביא לי חלק מהמצבה שהקימו לזכרו בסיני, שהורכבה מחלקי הג'יפ שעלה על המוקש".

text: :::::::האנדרטה בביר תמדה: ראה בתוצאות חיפוש גוגל בוקס לשאילתה "עודד ארז" אנדרטה, את התצוגה המקדימה של חיל ברוח: ביטחון ומחשבה חינוכית בתקומת ישראל, עמ' 268: "התקציב של 3.5 מיליון ל״י התברר כמועט מדי, שכן ההעתקה של אנדרטת אוגדת הפלדה בלבד הייתה אמורה לעלות עוד כ־10 מיליון ל״י.,4 ... של עודד ארז, שהמשפחה התנגדה להעברתה, ראש היחידה להנצחה המליץ לא להשתדל לשכנע את משפחה, ״מאחר שרצוי שתישאר אנדרטה  ...". כלומר האנדרטה כבר הייתה שם ולא נבנתה אחרי ההסכם.

text: :::::::עברתי על לא ספרות לא מועטה בנושא. לא מכיר מקורות נוספים שמזכירים אנדרטאות שעודן בסיני. נויקלן 01:22, 11 במרץ 2014 (IST)
replies: text: ::::::::הסתכלתי עכשיו על השלט שחנה קישרה אליו ואני רואה שלימוד הזכות שלי על מי שכתב אותו לא מסתדר עם הטקסט, זאת פשוט טעות גסה. Hanay, לאחר הדיון המלומד כאן, את מסכימה איתנו שצריך לשנות את הערך? דוידוד • שיחה • ט' באדר ב' ה'תשע"ד • 09:04, 11 במרץ 2014 (IST)
replies: text: :::::::::אם הגעתם למסקנה חד משמעית שהשלט שגוי, אז כמובן שיש לתקן תוך ציון המקורות. רק חשוב שיובן בתוך הערך שהשילוט שגוי. ואולי אחרי שחקרתם את הנושא כל כך ביסודיות, תשלחו דוא"ל למועצה האזורית שתדאג לתקן את השלט המטעה. חנה Hanay • שיחה • מיזם אוניברסיטת חיפה ממשיך 11:53, 11 במרץ 2014 (IST)
replies: text: ::::::::::אמש שלחתי מייל למועצה האזורית, כרגע העבירו את הפנייה לעמותת התיירות. לא אכפת לי להמתין ולשמוע מה יש להם לתרום לדיון. נויקלן 11:59, 11 במרץ 2014 (IST)
thread_title:  במקביל הוקמו? 

message: נראה לי שהקטלוג בקומונס יושב לא טוב.
העץ שם נראה ככה:
replies: text: commons:Category:Egypt army memorials in Israel
replies: text: :commons:Category:Memorial for Egyptian soldiers in Israel
replies: text: ::commons:Category:Egypt_army_obelisk_in_Adhalom

text: :commons:Category:Egypt army obelisk near Yoav Fortress
התמונות של שדה יואב קיבלו את Category:Memorial for Egyptian soldiers in Israel
נראה לי שצריך להעלות את "עד הלום" רמה אחת למעלה ולמחוק את Memorial for Egyptian soldiers in Israel.
שימו לב שהשילוט באתר כנראה השתנה בין מועד צילום התמונות על ידי ד"ר טייכר (דצמבר 2010) למועד הצילום על ידי חנה (מרץ 2012). נערת היו-יו (נויקלן) 15:20, 19 במרץ 2014 (IST)

text: אני זוכרת שהייתה שם בעיה בזמנו, אולי לאחר שהעליתי גיליתי תמונות נוספות. אתה מוזמן לארגן את כל הקטגוריות מחדש, רק דאג שבסוף הקטגוריה העליונה תהיה מקושרת לערך. נחמד שהשילוט משתנה על פני הזמן, אולי גם יתקנו את השילוט הנוכחי. חנה Hanay • שיחה • מיזם אוניברסיטת חיפה ממשיך 16:25, 19 במרץ 2014 (IST)
thread_title: קטלוג בקומונס

message: למה אין התייחסות לסמש ולקרניים היוצאים ממנה, החקוקה בראש האובליסק באשדוד. המדובר בסמל מצרי קדום אבל מה פשרו? 2.52.73.198 23:55, 3 בפברואר 2021 (IST)
thread_title:  פשר הסמל שחקוק בראש האובליסר 

message: על האנדרטה ב"עד הלום" מוזכרים שמות אלמ, סאל, רבט וטוראי. בהתאם, נראה לי שהמידע על האנדררטה בחמי יואב שגוי.
replies: text: הערך עודכן, תודה על הדיווח. מתקןמחשב - שיחה 20:26, 1 בפברואר 2022 (IST)
thread_title:  [[אנדרטאות לזכר החייל המצרי]]